                                NOTĂ     INFORMATIVĂ 
    la proiectul de Decizie „  Cu privire la amalgamarea voluntară a unităților administrativ-teritoriale   comuna  Lencăuţi, satul  Gîrbova, satul  Bîrnova şi satul Naslavcea”. 
       1). Condiţiile  ce au impus  elaborarea  proiectului   de  decizie  şi  scopul  urmărit.
[bookmark: _GoBack]Elaborarea și adoptarea proiectului de decizie are ca scop aprobarea amalgamării voluntare a unităților administrativ-teritoriale participante, ca rezultat al parcurgerii etapei juridico-procedurale de analiză, consultare și fundamentare, această decizie reprezentând actul deliberativ prin care autoritățile administrației publice locale își exprimă acordul formal asupra comasării unităților vizate.
2). Principalele prevederi ale proiectului şi  evidenţierea  elementelor  noi.
   În  urma  implementării  proiectului de decizie  se  propune  amalgamarea UAT Lencăuţi, UAT  Gîrbova,  UAT  Bîrnova şi  UAT  Naslavcea,    şi  formarea UAT amalgamate cu sediul în   satul Bîrnova,  centru selectat  conform metodologiei de amalgamare voluntară.  UAT nou formată va fi în stare să asigure o dezvoltare durabilă, va moderniza infrastuctura  şi va presta servicii  calitative pentru cetăţeni.
   Decizia  aprobată de către  unităţile administrativ-teritoriale  adoptată de fiecare din cele 4  unităţi participante la procesul de amalgamare voluntară  va  fi transmisă către primăria desemnată ca centru administrativ pentru consolidarea dosarului  final. Dosarul va fi transmis către  Cancelaria  de Stat. Cancelaria de Stat va  examina dosrul  şi va emite un  aviz  motivat:  pozitiv sau negativ.  Dacă avizul va fi pozitiv,   Cancelaria  va elabora proiectul de lege pentru modificarea Legii 764/2001  privind organizarea administrativ-teritiorială a Republicii Moldova şi îl va transmite  Guvernului spre aprobare, apoi Parlamentului  spre adoptare.  
3). Fundamentarea  economico-financiară.
Implementarea  proiectului   nu  va  necesita     cheltuieli  suplimentare din buget.    În urma amalgamării, primăria nou formată, va beneficia de stimulente   financiare din partea Guvernului  pentru dezvoltarea infrastucturii locale şi alte transferuri cu destinaţie specială. 
4). Modul de încorporare a  proiectului  în  sistemul actelor  normative  în  vigoare  şi actelor administrative  a  autorităţii. 
  Proiectul de  decizie se încorpozează   în  sistemul actelor  normative ,  şi  anume:  
art. 14 alin. (2) lit. k1) din Legea nr. 436/2006 privind administrația publică locală;    Legea  nr. 225/2023 privind amalgamarea voluntară a unităților administrativ-teritoriale;   Metodologia de amalgamare voluntară a unităților administrativ-teritoriale aprobată prin Hotărârea  Guvernului nr. 925/2025. 
5). Consultarea publică a proiectului. 
  În scopul respectării  prevedrilor art. 7 lit.  a)   a  Legii   privind transparenţa în procesul  decizional   nr. 239  din 13.11.2008   şi a Legii cu privire la actele  normative nr. 100  din  22.12.2017,  proiectul   a  fost   plasat pe  platforma particip.gov.md,  pagina  web oficială a primăriei, pe  panourile  informaţionale,  consultată cu  cetăţenii localităţilor prin diferite forme.   Proiectul de decizie  este prezentat   comisiei  consultative     de specialitate pentru avizare  şi  se propune  consiliului  comunal   pentru examinare şi adoptare  la şedinţa consiliului local.  

